
R E F E R A T   D E   A P R O B A R E
[bookmark: _Hlk101950187][bookmark: _Hlk142401284][bookmark: _Hlk109725284]  privind aprobarea Documentației tehnico - economice și a Devizului general pentru obiectivul de investiții  "PANOU AFIȘAJ ELECTRONIC CU 
ECRAN LED ÎN PIAȚA AURULUI, MUNICIPIUL BRAD,
 JUDEȚUL HUNEDOARA"



Dezvoltarea durabilă a municipiului Brad reprezintă o prioritate pentru  administrația publică locală. Direcția actuală de dezvoltare durabilă cuprinde și modul în care administrația publică locală înțelege să comunice cu cetățenii, o comunicare eficientă și clară prin utilizarea de resurse corespunzătoare, asigurând o transparență a deciziilor luate prin aducerea la cunoștință publică a acestora.
În acest scop consider necesar și oportun montarea unor panouri video publicitare stradale.
	Soluția tehnică propusă prin documentația tehnico – economică, Proiect nr. CP-BP/33804, elaborat de către S.C. CEPROMIN S.A – Deva,  este  montarea unui panou publicitar stradal prin executarea următoarelor categorii de lucrări de bază:
               - realizarea unei infrastructuri - fundații izolate din beton armat - în care se vor fixa sisteme de prindere a stâlpului  pe care se va monta panoul;
               - confecția metalică pe care va fi montat panoul publicitar,  tratată anticoroziv cu grunduri electrostatice, după care se va realiza vopsirea în câmp electrostatic în diverse culori, rezistente la intemperii;
               - ecran LED SMD P 3 mm de exterior;
               - alimentarea panoului cu energie electrică se va realiza de la postul trafo existent  în curtea Muzeului Aurului.
	Panoul de afișaj electronic cu ecran LED se va monta în Piața Aurului din municipiul Brad. Panoul trebuie integrat armonios în peisajul urban, iar vizibilitatea acestuia trebuie să fie maximă, astfel încât comunicarea diferitelor mesaje către cetățeni să fie cât mai eficientă.
	Ansamblul constructiv  privind panoul de afișaj electronic cu ecran LED va avea următoarele dimensiuni:
[bookmark: _Hlk142644063]                  - vedere frontală: înălțime -6,5 m, lățime -3,88 m;
                  - vedere laterală: înălțime -6,5 m, lățime – 0,72 m;
Panoul de afișaj electronic va avea următoarele dimensiuni:
[bookmark: _Hlk142644106]                  - vedere frontală: înălțime -2,96 m, lățime -3,88 m;
                  - vedere laterală: înălțime -2,96 m, lățime – 0,72 m.
	Valoarea Devizului general este de 602.290,37 lei (cu T.V.A.), respectiv 506.126,36 lei (fără T.V.A.), din care C+M = 91.306,02 lei (cu T.V.A.), respectiv 76.727,75 lei (fără T.V.A.).


În contextul celor de mai sus am inițiat prezentul proiect de hotărâre prin care am propus aprobarea Documentației tehnico - economice și a Devizului general pentru obiectivul de investiții  "PANOU AFIȘAJ ELECTRONIC CU ECRAN LED ÎN PIAȚA AURULUI, MUNICIPIUL BRAD, JUDEȚUL HUNEDOARA" și îl supun spre dezbatere și aprobare plenului Consiliului Local al Municipiului Brad în forma prezentată.
În susţinerea propunerii mele invoc prevederile art. 44 alin. 1 din Legea nr. 273/2006 privind finanţele publice locale, cu modificările şi completările ulterioare, ale H.G. nr. 907/2016 privind etapele de elaborare şi conţinutul - cadru al documentaţiilor tehnico - economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale art.129 alin. 2 lit. d, alin. 7 lit. n din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

